Trelis/gawiki huggingface dataset:
Bryniau Clwyd. Is é Bryniau Clwyd nó Moelydd Clwyd (Gaeilge: "Sliabhraon Chlwyd") an sliabhraon de thart ar 21 cnoc in oirthuaisceart na Breataine Bige a shíneann ó chomharsanacht Llandegla-yn-Yâl agus Nant y Garth sa deisceart, go dtí Prestatyn sa tuaisceart, agustá Moel Famau (554 méadar) ar an gceann is airde acu. Cé nach bhfuil siad thar a bheith ard, tá radharcanna deasa óna gcuid beanna suas go sléibhte Eryri ar an taobh thiar agus os cionn go dtí machairí Cheshire agus cóngaracht do Learpholl ar an taobh thoir. Tá an chuid is mó den raon suite i Sir Ddinbych, ach ritheann an teorainn le Sir y Fflintlint feadh na beanna. Ar an taobh thiar de na machairí agus comhthreomhar leo, tá Dyffryn Clwyd. Tá an chuid is mó ainmnithe mar Limistéar Sáráilleachta Nádúrtha. Tá fianaise anseo ar shibhialtacht bhríomhar a raibh rath uirthi sa Chré-Umhaois agus sa Chlochaois, atá de réir an tseandálaí Ian Brown ar cheann de na háiteanna is tábhachtaí in iarthar na hEorpa mar fhianaise ar shaol an duine.
Tony Bennett. B'amhránaí Meiriceánach é Anthony Dominick Benedetto (3 Lúnasa 1926 – 21 Iúil 2023), a raibh aithne air faoina ainm gairmiúil Tony Bennett. Rugadh é i Nua Eabhrac, le tuismitheoirí Iodálacha. Bronnadh go leor duaiseanna air, ina measc siúd 20 duais Grammy, gradam saoil agus dhá dhuais Emmy. Ainmníodh é mar mháistir snagcheoil na heagraíochta NEA, mar laoch Lárionad an Chinnéidigh agus bhunaigh sé Scoil na nEalaíon Frank Sinatra in Astoria, Queens, Nua-Eabhrac. Dhíol sé níos mó ná 50 milliún ceirnín ar fud an domhain agus thuill sé réalt ar Chosán na Laoch Hollywood.
Carlos Alcaraz.  
Is imreoir leadóige ón Spáinn é Carlos Alcaraz-Garfia (a rugadh ar an 5 Bealtaine 2003 i Murcia).
Bhuail Alcaraz an seaimpín reatha Novak Djokovic ag Wimbledon ar 16 Iúil 2023, agus é fiche bliain d'aois. .
Am Frìth Fanaich. Is ceantar sa é Am Frìth Fanaich. Tá sé suite idir Loch Fanaich san oirdheisceart agus san iarthuaisceart. Dar le Dwelly ciallaíonn an focal "fanaich" "àite rèidh"' .
Tá cáil air as a sléibhte arda, lena n-áirítear buaic Beinn Rothaich. Seo cuid acu:
Oighreachd Fhanaich.
Tá Oighreachd (Gaeilge: eastát) Fhanaich suite in aice le bruach thuaidh Loch Fanaich ag bun Mheall Gorm. Go stairiúil, baineadh úsáid as an eastát le haghaidh seilge agus caorach. Bhí sé ina chuid den "Lochrosque and Strathbran Estates" ar dtús, ar le Sir Arthur Bignold ag deireadh an 19ú haois é. Leis an tionscadal 'Neart nan Gleann', feabhsaíodh an bonneagar bóithre thart ar an damba ar an taobh thoir de Loch Fanaich, agus tá cosán anois ar bhruach thuaidh an locha ag dul ón Allt Dearg go dtí an eastát.
Áirítear ar an eastát 3700 heicteár. Díoladh le teaghlach é i 1976.
Craobh Iomána Shinsearach na hÉireann 2021. B'é Craobh Iomána Shinsearach na hÉireann 2021 an 134ú eagrán den Chraobh Uile-Éireann ó bunaíodh an comórtas in 1887. Bhuaigh Luimneach sa chluiche ceannais i gcoinne Chorcaí. Ní raibh ach 40,000 sa lucht féachana i bPáirc an Chrócaigh mar gheall ar srianta COVID-19 a bhí i réim i bPoblacht na hÉireann ag an am.
Craobh Iomána Shinsearach na hÉireann 2022. B'é Craobh Iomána Shinsearach na hÉireann 2022 an 135ú eagrán den Chraobh Uile-Éireann ó bunaíodh an comórtas in 1887. Bhuaigh Luimneach sa chluiche ceannais i gcoinne Chill Chainnigh ar an 17 Iúil 2022.
Craobh Iomána Shinsearach na hÉireann 2023. B'é Craobh Iomána Shinsearach na hÉireann 2023 an 136ú eagrán den Chraobh Uile-Éireann ó bunaíodh an comórtas in 1887. Bhuaigh Luimneach sa chluiche ceannais i gcoinne Chill Chainnigh ar an 23 Iúil 2023, an ceathrú bua as a chéile ó 2020.
Augustine Martin. B’acadóir, léirmheastóir agus scríbhneoir é Augustine Martin (13 Samhain 1935 – 16 Deireadh Fómhair 1995). Ba Sheanadóir do thoghcheantar Ollscoil na hÉireann ón mbliain 1973 go dtí 1981.
Beatha.
Mar Sheanadóir, bhíodh Martini mbun feachtais in aghaidh chomhthoil na ré sin chun foirgnimh Sheoirseacha a leagan i mBaile Átha Cliath agus i mbun feachtais chun an Ché Adhmaid a chaomhnú.
Labhair sé ar ábhair éagsúla ach chuir sé an-suim i dTuaisceart Éireann le linn na dTrioblóidí, agus chomhurraigh sé rún chun díospóireacht a dhéanamh ar an “impasse” sa bhliain 1978. Ina fhocal scoir maidir leis an rún, d’éiligh sé dréacht-bhunreacht d’Éire aontaithe “concentrating on human rights which would be guaranteed for all in the event of an agreed united Ireland some time in the future".
Caibidil (reiligiún). Is éard atá i gceist le caibidil san eaglais Críostaí ná canónaigh ardeaglaise i mbun tionóil le chéile nó sa saol tuata uaireanta, cumann nó comhlachas srl.
Stair lucht LADT in Éirinn. Tá stair lucht LADT in Éirinn ag dul siar na céadta bliain. Tá fairsinge agus doimhneacht ag baint le stair an phobail LADTAIÉ+ in Éirinn.
Stair.
Sa bhliain 1634, cuireadh dlí i bhfeidhm – an t-aon dlí amháin in Éirinn i gcoinne na homaighnéasachta. Thosaigh cur faoi chois na gnéasachta, ré a mhair 450 bliain.
Ba é an Pharlaimint i mBaile Átha Cliath a chur an dlí sin i bhfeidhm. Ach is as Westminster a tháinig sé; ritheadh an dlí thall ansin sa bhliain 1533.
Roimhe na 1630idí, ní raibh bac ar bith ar an homaighnéasacht in Éirinn "i measc na nGaeil." Ach leis an Phlandáil, tháinig scoilt mhór in Éirinn ó thaobh stair na homaighnéasachta. Bhí meon i bhfad níos oscailte maidir le homaighnéasacht ag na Gaeil, ná mar a bhí ag na Sasanaigh a chur an tír faoi smacht.
Ar 5 Nollaig 1640, chrochadh an tEaspag, John Atherton, agus a stíobhard, John Childe i bPort Láirge. Ciontaíodh iad as dhá chúiseamh a bhain le bugaireacht (nó gníomhartha homaighnéasacha).
20ú haois.
Ar 26 Meitheamh 1980, d’oscail an polaiteoir radacach Noel Browne an Lárionad Hirschfeld, Sráid Fownes, Barra an Teampaill, BÁC. Bhí seirbhísí ar fáil ann don lucht LADT agus osclaíodh an club oíche míchlúiteach Flikkers. Bhí tarraingt mhór air sna 1980idí. Ar 4 Samhain 1987 dódh Fikkers go talamh le rún mioscaise.
Tharla an chéad agóid LADT+ i mBaile Átha Cliath ar an 27 Meitheamh 1974. Chuaigh deichniúr (an feachtasóir David Norris san áireamh) ar mhórshiúl ón Roinn Dlí agus Cirt go dtí Ambasáid na Breataine chun agóid a dhéanamh in aghaidh choiriúlú na homaighnéasachta (iarsma ó na dlíthe coilíneachta).
Tharla Dúnmharú Declan Flynn sa bhliain 1982, fear aerach i mBÁC, Gearradh pianbhreith ar fionraí ar lucht a mharaithe. Dúirt an feachtasóir David Norris ag an am faoin gcinneadh sin go bhféadfaí é a thuiscint mar ‘licence to kill’, go raibh saorchead acu marú.
Tharla an chéad Pharáid Bród i mBaile Átha Cliath i mí an Mheithimh 1983. Ó shin i leith, tá Bród Bhaile Átha Cliath ag dul ó neart go neart.  
Athchóiriú.
Bhí sé mar aidhm ag David Norris (a bhí tofa mar sheanadóir níos déanaí sa bhliain 1987) agus an t-abhcóide agus seanadóir Mary Robinson cosaint bhunreachtúil a bhaint amach do homaighnéasaigh na tíre. Ach theip ar a gcás cúirte sa bhliain 1983 in aghaidh an stáit.  De réir mar a mhínigh an Príomh-Bhreitheamh Tom O'Higgins, “…o"n the grounds of the Christian nature of our state and on the grounds that the deliberate pratice of homosexuality is morally wrong"…”.
Mar thoradh ar sin, dhírigh Norris agus Robinson, ar Éirinn a thabhairt go dtí an Coinbhinsiún Eorpach um Chearta an Duine (ECHR) sa bhliain 1988. Ar an 26 Deireadh Fómhair 1988, sa Chúirt Eorpach um Chearta an Duine i Strasbourg, sa chás NORRIS v. IRELAND, thug an chúirt breithiúnas cinniúnach i bhfabhar cearta daoine aeracha agus leispiacha. D’aontaigh an ECHR leis agus le Robinson nuair a mhaígh siad nach raibh de cheart ag Éirinn dlíthe in aghaidh lucht LADT a chur i bhfeidhm.
Aisghaireadh na dlíthe a lochtaigh an breithiúnas cúig bliana ina dhiaidh sin in 1993.
Canúint Fhine Gall. Teanga dhíothaithe is ea Canúint Fhine Gall (Béarla: "Fingallian") a bhí á labhairt i bhFine Gall i dtuaisceart Chontae Átha Cliath go dtí lár an naoú haois déag. Ceaptar go raibh sé an-chosúil leis an teanga Yólaise a bhí le fáil i gContae Loch Garman, agus gur tháinig an dá cheann acu ón Meán-Bhéarla luath a tugadh anall le linn ionradh na Normannach ar Éirinn. 
Níl teacht ar litríocht i seanchanúint Fhine Gall ach dhá dhán aoracha a scríobhadh le linn an 17ú haois, mar atá "The Fingallian Dance", dán trí véarsa, agus "Purgatorium Hibernicum", aoir bunaithe ar "An Aeinéid" le Virgil. De réir dealraimh, ní cainteoirí dúchais de chuid na canúna a scríobh an dá rud seo ach daoine a bhí ag magadh fúithi, ach fós féin tá roinnt eolais le fáil iontu faoi na focail shainiúla inti de bhunús Béarla agus de bhunús Gaeilge, chomh maith le fuaimniú na ngnáthfhocal. Léirítear, mar shampla, gur choitianta 'v' nó 'f' in ionad 'w' an Bhéarla chaighdeánaigh ("fat" in ionad "what", 'céard' in "The Fingallian Dance"; "vales" in ionad "walls", 'ballaí' in "Purgatorium Hibernicum").
Próiseáil teanga nádúrtha. Is réimse ildisciplíneach é Próiseáil Uathoibríoch Teanga Nádúrtha (PUTN) nó Próiseáil Teanga Nadúrtha (PTN), ar a dtugtar NLP (as Béarla ""), a bhaineann le teangeolaíocht, ríomheolaíocht agus intleacht shaorga a bhfuil sé mar aidhm aige uirlisí próiseála teanga nádúrtha a chruthú le haghaidh feidhmeanna éagsúla. Níor cheart é a mheascadh le ríomhtheangeolaíocht, a bhfuil sé mar aidhm aici teangacha a thuiscint trí úsáid a bhaint as uirlisí ríomhaireachta.
Cuireadh tús leis na chéad saothair i bpróiseáil uathoibríoch teanga nádúrtha sna 1950idí, go príomha i Stáit Aontaithe Mheiriceá, áit a chuidigh an comhthéacs polaitiúil, a bhain leis an gCogadh Fuar idir SAM agus an APSS, le forbairt réimse an aistriúcháin mheaisín.
Foireann sacair ban na hÉireann.  &lt;ns&gt;0&lt;/ns&gt;
 &lt;revision&gt;
 &lt;timestamp&gt;2023-07-26T13:26:57Z&lt;/timestamp&gt;
 &lt;contributor&gt;
 &lt;username&gt;Kwekubo&lt;/username&gt;
 &lt;/contributor&gt;
 &lt;comment&gt;Bhog Kwekubo an leathanach Foireann sacair ban na hÉireann go Foireann sacair ban Phoblacht na hÉireann&lt;/comment&gt;
 &lt;model&gt;wikitext&lt;/model&gt;
 &lt;format&gt;text/x-wiki&lt;/format&gt;
Feisire Parlaiminte (An Ríocht Aontaithe). Sa Ríocht Aontaithe, is duine aonair é (nó í) Feisire Parlaiminte (FP) a thoghtar chuig Teach na dTeachtaí, seomra íochtarach na Parlaiminte. 
Córas toghcháin.
Toghtar gach 650 ball de Theach na dTeachtaí sa Ríocht Aontaithe trí leas a bhaint as an gcóras vótála 'an chéad duine abhaile' i dtoghlaigh aon-chomhalta ar fud sad na Ríochta Aontaithe , áit a bhfuil a ionadaí aonair féin ag gach toghcheantar. 
Toghcháin.
Éiríonn toghlach na bhfeisirí go léir folamh ag an am céanna do thoghcháin a reáchtálfar ar feadh timthriall cúig bliana, nó nuair a ghlaoitear toghchán tobann.
Caibidil (leabhair). Cuid de leabhar atá deighilte amach le huimhir nó le teideal ar leith is ea caibidil.
Abrincates. Is Gallaigh iad Na hAbrincates, a ghlaoigh Plinias Mór "Abrincatui" orthu. Bhí cónaí orthu i ngleannta na Sée, na Sélune agus ar bhruach deas na Couesnon, timpeall bhá Mont Saint-Michel. Bhí a gcríoch ag freagairt do dheisceart na roinne reatha de Mhuir nIocht. Ó thuaidh, bhí na hUnelles den Chotentin thuaidh acu mar chomharsana, agus is dócha gur chliaint iad; agus ó dheas bhí na Redons (Riedones).
Clemens J. France. Dlíodóir Meiriceánach a bhí go mór ar son slándála sóisialta ab ea Clemens J. France (22 Eanáir 1877 – 9 Meitheamh 1959).
Ba bhall den Choiste Meiriceánach um Fhóirithint in Éirinn le linn Chogadh Saoirse na hÉireann. 
Bhí Murnaghan ina bhall den Choiste an Bhunreachta 1922, a dhréachtaigh Bunreacht Shaorstát Éireann sa bhliain 1922. Le linn na n-imeachtaí, chloígh sé leis an dearcadh sóisialach, rud nár thaitin leis na baill eile. D'fhill sé ansin ar na Stáit Aontaithe.
Jean-Claude Izzo. File, iriseoir agus úrscéalaí as Marseille ba ea Jean-Claude Izzo (Marseille 20 Meitheamh 1945 – Marseille 26 Eanáir 2000).
Saothar.
Scríobh Izzo filíocht go hairithe sna 1970-1990idí. 
Bhain sé cáil amach go tobann in 1995 nuair a foilsíodh an scéinséir "Kíor Thuathail" ("Total Khéops") sa sraith Fhrancach "Série noire" de chuid Gallimard. Tháinig a húrscéalta "Chourmo" agus "Solea" amach níos déanaí, an dá leabhar eile sa tríológ. Is é Montale príomhcharachtar na tríolóige, póilín. Portráid ilghnéitheach de Marseille ag deireadh an chéid seo caite atá sa leabhar seo, an chathair inar fhás an t-údar féin aníos. Castar orainn coirpigh agus daoine gránna den uile chineál agus muid ag leanacht Montale trí chúlsráideanna dorcha na cathrach – idir phóilíní cama, an Maifia, antoiscigh chreidimh, phéidearastaigh, chiníochaithe agus eile. 
Scannánaíodh "Kíor Thuathail" don teilifís faoin teideal "Fabio Montale" in 2001 agus don phictiúrlann faoin teideal Total Khéops in 2002. 
Ar an drochuair "bhuail ailse" sceadamáin Izzo agus d'éag 26 Eanáir 2000, in aois 54 dó.
Gaeilge.
D'fhoilsigh Leabhar Breac Kíor Thuathail, leagan Gaeilge de Total Khéops le Jean-Claude Izzo sa bhliain 2017 agus Siúrmó (Chourmo), aistrithe ag Bernadette Nic an tSaoir sa bhliain 2023
Ionsaithe seicteacha, 29 Iúil - 2 Lúnasa 1976. Tharla ionsaithe seicteacha ar 29 Iúil - 2 Lúnasa 1976 i dTuaisceart Éireann le linn an dTrioblóidí.
Eachtraí.
Dúnmharaíodh triúr Caitliceach, Daniel McGrogan (27), Joseph Watson (65) agus Thomas Hall (62), nuair a phléasc buama sa Whitefort Inn, Andersonstown.
Dúnmharaíodh ceathrar Protastúnach, John McCleave (48), John McKay (50), James Doherty (70) agus Thompson McCreight (60), in eachtra lámhaigh ar an Stag Inn, bóthar Milltown, Belvoir, Béal Feirste.
An lá céanna, dúnmharaíodh Robert Scott, (28) Protastúnach , ball den UDR, ar a fheirm i Mhuine Mór"."
Mharaigh naoscaire Thomas Cush, (52) RUC agus Protastúnach i Lurgan.
Mharaigh an UDA William John Bovaird (33), Protastúnach (ó dhúchas) a bhí ina chónaí le Caitliceach (Annalee Street, Lower Oldpark).
Cornelius Neeson (49), Caitliceach. Bhuail an UVF é, cúine Manor Street agus Cliftonville Road.
Bréag mhór. Is éard atá i gceist le 'bréag mhór' (Gearmáinis: "große Lüge) ná" ollshaobhadh nó bréagléiriú ar an bhfírinne a úsáidtear go príomha mar theicníc bholscaireachta pholaitiúil. Le linn dó Mein Kampf a dheachtú, chum Hitler an téarma große Lüge chun tagairt a dhéanamh do bhréag chomh ollmhór sin nach gcreidfeadh éinne go bhféadfadh aon duine an dánacht a bheith aige an fhírinne a chasadh chomh náireach sin” (Gearmáinis: ""die Unverschämtheit haben könnte, die Wahrheit so schändlich zu verdrehen"). Mhaígh Hitler gur bhain na Giúdaigh leas as an teicníocht chun an milleán a chur ar an nginearál Erich Ludendorff, a bhí ina cheannaire polaitiúil suntasach náisiúnach i bPoblacht Weimar, as treascairt na Gearmáine sa Chéad Chogadh Domhanda.
De réir an staraí Jeffrey Herf, d'úsáid na Naitsithe an bhréag mhór ar dtús chun meon a iompú in aghaidh na nGiúdach agus chun an Uileloscadh a chosaint. Áitíonn Herf gur bhain Joseph Goebbels agus an Páirtí Naitsíoch úsáid as teicníc na bréige móire chun an frith-Ghiúdachas a bhí ann le fada an lá san Eoraip a iompú ina olldhúnmharú. Mhaígh Herf freisin gurb ó bréag mhór na Naitsíoch ná an Ghearmáin a léiriú mar thalamh neamhchiontach, faoi léigear, agus a bhí ag frithionsaí na Comhcheilge Idirnáisiúnta Giúdach' (An Ghearmáinis:"Weltjudentum""), daoine ar chuir na Naitsithe an milleán orthu as an Chéad Chogadh Domhanda a thosú. Mhaígh bolscaireacht Naitsíoch arís agus arís eile go raibh cumhacht pholaitiúil sa chúlra ag Giúdaigh sa Bhreatain, sa Rúis agus sna Stáit Aontaithe. Leathnaigh an bhréag mhór freisin éilimh go raibh tús curtha ag na Giúdaigh le cogadh díothaithe i gcoinne na Gearmáine, agus de réir sin go raibh sé de cheart ag an nGearmáin na Giúdaigh a dhíothú agus iad ag iarraidh an Ghearmáin a chosaint.
Starship SpaceX. Is é Starship SpaceX an roicéad is mó a tógadh riamh. Le linn na bliana 2023, bhí tástálacha á ndéanamh ar an roicéad chun é a ullmhú don chéad eitilt tráchtála. 
D’éirigh le SpaceX tástáil a dhéanamh ar an roicéad i mí Eanair 2023, an chéad uair riamh ar éirigh leo 10 milliún punt de ghás tiomána a chur isteach i roicéad.
Tharla an chéad lainseáil ar 20 Aibreán 2023 ach theip ar an iarracht.
An tOllamh David Farrell. Is acadóir Éireannach é an tOllamh David Farrell MRIA. Is aige atá Cathaoir na Polaitíochta sa Choláiste Ollscoile, Baile Átha Cliath. Ba é ceann Scoil na Polaitíochta agus Gnóthaí Idirnáisiúnta é ón mbliain 2010-13 agus arís ón mbliain 2016-21. Is iad an ionadaíocht, córais toghcháin agus páirtithe polaitíochta na sainréimsí léinn atá aige.
Foilseacháin.
I measc na leabhar is déanaí uaidh tá "The Oxford Handbook of Irish Politics" (comheagarthóir, Oxford University Press, 2021), agus "Deliberative Mini-Publics: Core Design Features" (comheagarthóir, Bristol University Press, 2021). Mar aon leis sin, tá 20 leabhar eile foilsithe aige (mar údar agus mar eagarthóir) ina measc, an duaisleabhar "Political Parties and Democratic Linkage: How Parties Organize Democracy" (Oxford University Press, 2011).
Dhírigh a chuid oibre ina dhiaidh sin ar phléghrúpaí mionphobail ("Mini-Publics" mar shampla An Tionól Saoránach). Tá obair chomhairliúchán agus taighde déanta aige ar roinnt próiseas rialtais a bhaineann le pléghrúpaí mionphobail in Éirinn, sa Ríocht Aontaithe agus sa Bheilg, agus ina theannta sin tá tacaíocht tugtha aige d'obair ceann de na Painéil Saoránach uile-AE le linn na Comhdhála ar Thodhchaí na hEorpa. Sular bhog sé go Baile Átha Cliath sa bhliain 2009, bhí sé ina ollamh le hEolaíochtaí Sóisialta in Ollscoil Mhanchain agus ina cheann scoile ansin freisin. D’oibrigh sé freisin i róil ar cuairt leis an Australian National University, Harvard, Mannheim agus University of California Irvine. Sa bhliain 2011 toghadh an tOllamh Farrell ina chathaoirleach ar Chuibhreannas na hEorpa don Taighde Polaitiúil.
Scéalta grá. Is éard atá i gceist le scéalta grá ná seánra sa litríocht ina bhfuil béim ar leith ar chaidreamh agus ar ghrá.
Tempo rubato. Stíl rithime is ea rubato, inar féidir leis an gcantóir nó gceoltóir an luas a lúbadh mar is mian leis.
Obair chomhchoiteann. Tagraíonn obair chomhchoiteann d'iarracht chomhoibritheach ina dtagann baill de phobal le chéile chun comhsprioc nó comhchuspóir a bhaint amach. Is minic a chuireann obair phobail obair láimhe ar fáil do dhaoine, go háirithe do thionscadail mhóra mar thógáil sciobóil, "cíorcail" de chineálacha éagsúla, agus subbotniks. Baineadh úsáid as focail difriúla chun cur síos a dhéanamh ar na cruinnithe seo.
Níl siad chomh coitianta i gcultúir indibhidiúlacha an lae inniu, áit a mbíonn níos lú daoine ag brath ar dhaoine eile ná mar a bhí i sochaithe réamhthionsclaíocha talmhaíochta agus i measc fiagaithe/cnuasaitheoirí. Bhí go leor oibrithe de dhíth ar thascanna móra mar pháirc adhmaid a ghlanadh nó scioból a thógáil. Is minic gur ócáidí sóisialta agus praiticiúla a bhí iontu. D’fhéadfaí postanna mar scileadh arbhair nó fuáil a dhéanamh mar ghrúpa chun ligean do comhluadar a dhéanamh le daoine le linn obair a bheadh leadránach de ghnáth. Uaireanta, soláthraíodh bia, deoch, agus siamsaíocht mar chuid de na cruinnithe seo.
Anacrúis. Is éard atá i gceist le anacrúis, i réimse an cheoil, ná nóta(í) roimh an mbuille anuas i bhfrása ceoil. nó I gcoitinne, nuair a thosaíonn an t-amhrán nó an frása ar an mbuille deireanach den bharra.
Laacher See. Is loch cráitéir é Der Laacher See in oirthear "Die Vulkaneifel", in aice le Mainistir Maria Laach i mbardas Glees, an loch is mó i Rheinland-Pfalz. Cruthaíodh é i gcaildéara an bholcáin Laacher tar éis a bhrúchta deiridh, a théann siar go dtí 10930 R.Ch., de réir an taighde is déanaí. Is comharthaí de bholcánachas leanúnach é an sceitheadh gáis ar féidir a fheiceáil mar mhóifeití díobhálacha i limistéar oirdheisceart an locha.
Sanasaíocht.
Tagann an focal "Laach" ón Sean-Ghearmáinis Ard, tá baint aige leis an bhfocal reatha "Lache", le "lacus" sa Laidin agus le "lake" sa Bhéarla, agus go simplí ciallaíonn sé 'loch'. Dá bhrí sin is athluaiteachas é an t-ainm "Laacher See". Tá "Laoch" bainteach leis an sráidbhaile agus an mhainistir freisin. Thug na hÍosánaigh an t-ainm "Maria Laach" ar an mhainistir sa bhliain 1863.
Tréithe.
Le achar dromchla de thart ar 3.3 km² agus doimhneacht de 51 m, is é an loch ubhchruthach seo an ceann is mó i ndúiche an Rheinland-Pfalz. Tá sé suite sa Vordereifel (réigiún bolcánach an Eifel Thoir) in aice le Andernach (8 km), Bonn (37 km), Koblenz (24 km) agus Mayen (11 km). Is furasta é a bhaint amach trí acomhal mótarbhealaigh an Bundesautobahn 61, 3 km ó thuaidh ó Mhendig.
Multituberculata. Is ord díothaithe de mhamaigh cosúil le creimirí é Multituberculata (ar a dtugtar multituberculates de ghnáth, a ainmníodh i ndiaidh na meallán iolrach ina gcuid fiacla.) le taifead iontaise a mhaireann níos mó ná 130 milliún bliain. Bhí siad le feiceáil den chéad uair san Iúrasach meánach, agus shroich siad buaic a néagsúlachta le linn an Chailcigh Dhéanaigh agus an Phailéicéinigh. Ar deireadh tháinig meath orthu ó lár an Phailéicéinigh ar aghaidh, ag imeacht ón taifead iontaise a bhí ar eolas ag an Sealad Eoicéineach Déanach. Is iad seo an t-ord is éagsúla de mhamaigh Méiseasócha le níos mó ná 200 speiceas ar eolas, ag réimsiú ó mhéid na luiche go dtí méid an bhéabhair. Bhí éagsúlacht nideog éiceolaíoch ag na speicis seo, ag réimsiú ó áitribh uachaise go crannach cosúil le hiora go lingirí cosúil le gearbú . 
De ghnáth, cuirtear multituberculates mar mhamaigh choróin lasmuigh den dá phríomhghrúpa de mhamaigh bheo - Theria, lena n - áirítear placáin agus marsupials, agus Monotremata [1] - ach de ghnáth chomh gar do Theria ná do monotremes.[2][3] Meastar go bhfuil dlúthbhaint acu le Euharamiyida agus Gondwanatheria mar chuid de Allotheria.
Ionchúiseamh Feidearálach in aghaidh Donald Trump (toghchán 2020). Ar 1 Lúnasa 2023, bhí sé curtha i leith Donald Trump gur chuaigh sé i mbun comhcheilge chun torthaí an toghcháin uachtaránachta in 2020 a chur ar ceal ar mhaithe le fanacht i gcumhacht.
Tá coireanna éagsúla á gcur i leith Trump mar thoradh ar fhiosrúchán faoi na círéibeacha in Washington DC ar an 6 Eanáir 2020, cúiseanna a bhaineann lena iompar sa tréimhse idir an toghchán i Samhain 2020 agus an lá ar fhág sé an Tigh Bán ar an 20 Eanáir 2021.  Cuirtear i leith Trump gur chuaigh sé i mbun comhcheilge ar mhaithe le calaois a dhéanamh ar Stáit Aontaithe Mheiriceá.
Na cúiseanna.
Cúis faoi chomhcheilg le calaois a dhéanamh ar na Stáit Aontaithe, , 
Baineann an chéad chúis leis an líomhain go ndein sé iarracht bac a chur ar bhailiú, ar chomhaireamh agus ar dheimhniú vótaí. 
Cúis faoi chomhcheilg le bac a chur ar imeachtaí oifigiúla agus cúis eile faoi bhac a chur ar imeachtaí oifigiúla, 
Baineann dhá chúis eile le hiarracht a dhéanamh bac a chur ar chlárú vótaí na gcoláistí toghcháin i gComhdháil na Stát Aonraithe ar an 6 Eanáir, an lá go ndein drong de lucht tacaíochta Donald Trump ruathar ar an gCaipeatól.  
Cúis faoi chomhcheilg in aghaidh cearta.
Baineann an ceathrú cúis le hiarracht a dhéanamh cur as don cheart atá ag daoine vótáil agus an ceart atá acu go ndéanfaí a vótaí a chomhaireamh.
Cúlra.
Tá cás eile coiriúil atá á ullmhú in aghaidh an iar-Uachtaráin, faoi eolas rúnda slándála de chuid na Stát Aontaithe a bhí ina sheilbh go mídhleathúil.
Tá cás eile coiriúil atá á ullmhú in aghaidh an iar-Uachtaráin in Georgia: Ar 14 Lúnasa 2023, bhí iaruachtarán na Stát Aontaithe, Donald Trump, cúisithe ag ardghiúiré in Georgia in iarracht a dhéanamh toradh thoghchán uachtaránachta na tíre in 2020 a chur ar ceal. Tugtar The State of Georgia v. Donald J. Trump, et al ar an gcás.
Corónghrúpa. Sa fíligineacht is éard is corónghrúpa nó cluichreán corónach ann ná bailiúchán speiceas comhdhéanta d'ionadaithe beo an bhailiúcháin, an sinsear coitianta is déanaí den bhailiúchán, agus sliocht uile an tsinsir choitianta is déanaí. Is bealach é mar sin chun clád a shainiú, grúpa comhdhéanta de speiceas agus a shliocht go léir atá ar marthain nó díofa. Mar shampla, is féidir Neornithes (éin) a shainmhíniú mar chorónghrúpa, a chuimsíonn an sinsear coitianta is déanaí de gach éan nua-aimseartha, agus a sliocht go léir atá ann nó díofa.
D'fhorbair Willi Hennig an coincheap, an té a cheap na gcóras fíliginiteach, mar bhealach chun orgánaigh bheo a aicmiú i gcoibhneas lena ngaolta díofa ina "Die Stammesgeschichte der Insekten", agus chum R. P. S. Jefferies an téarmaíocht "corónghrúpa" agus "gasghrúpa" sa bhliain 1979. Cé gur leagadh amach é sna 1970idí, níor úsáideadh an téarma go coitianta go dtí gur athbhunaigh Graham Budd agus Sören Jensen iad sa bhliain 2000 .